নবীগঞ্জ প্রতিনিধি ॥ নবীগঞ্জে পৃথক স্থানে বর্ষবরণ অনুষ্ঠানে স্কুল ছাত্রীকে উত্যক্ত করায় দুই বখাটেকে দণ্ডাদেশ দিয়েছেন ভ্রাম্যমান আদালত। দণ্ডিতরা হচ্ছে-নবীগঞ্জ সদর ইউনিয়নের দত্তগ্রামের রজব আলীর পুত্র যুবলীগ নেতা রুহুল আমীন এবং দীঘলবাক ইউপির চরগাওঁ গ্রামের আব্দুল হকের পুত্র ইমরান। তন্মধ্যে রুহুল আমীনকে এক মাসের এবং ইমরানকে পাঁচ দিনের কারাদণ্ডের আদেশ দেয়া হয়েছে। পুলিশ ও প্রত্যক্ষদর্শী সূত্রে জানা গেছে, বৃহস্পতিবার বর্ষবরণ উপলক্ষে নবীগঞ্জ শহরের হিরা মিয়া বালিকা উচ্চ বিদ্যালয়ে সম্মিলিত সাংস্কৃতিক জোটের উদ্যোগে আয়োজন করা হয় এক মনোজ্ঞ সাংস্কৃতিক অনুষ্ঠানের। উক্ত অনুষ্টান উপভোগ করতে এসেছিল উপজেলার বিভিন্ন স্কুল কলেজের ছাত্র-ছাত্রীসহ নানা শ্রেণী পেশার লোকজন। দুপুর আড়াইটার দিকে অনুষ্টানটি শেষ হলে বাড়ি যাবার জন্য অনুষ্টানস্থল থেকে বের হয়ে আসেন উপজেলার সৈয়দ আজিজ হাবিব ...